Saint-Pierre-Quiberon

Saint-Pierre-Quiberon (bretonisch Sant-Pêr-Kiberen) isch e franzesischi Gmai im Département Morbihan in dr Region Bretagne. D Gmai ghert zum Kanton Quiberon un zum Arrondissement Lorient. Geografi Saint-Pierre-Quiberon lyt am Atlantik, 31 km vu Vannes un 31 km vu Lorient uf ere Hechi zwische 0 m un 26 m iber Normalnull. Zue dr Gmai ghere d Wyler Penthièvre, Portivy, Kerhostin, Runaron, Le Roch, Keraude, Le Praner, Kergroix, Kermahé, Kerdavid, Keridenvel, Kerbourgnec, Kervihan, Kerboulevin un Le Rohu (Petit Rohu un Grand Rohu). Nochbergmaine sin Quiberon im Side un Plouharnel im Norde. Saint-Pierre-Quiberon un Quiberon sin friejer e Insle gsii, bis ab em 11. Johrhundert dur s Abholze vu Wälder Sand freigsetzt woren isch, wu dur Wind un Meeresstremig e Landbruck bildet het. Uf d Halbinsle chunnt mer nume iber ai Stroß, wu im Summer vilmol iberfillt isch. In dr Summermonet fahrt vu Auray e Zug uf ere aiglaisige Strecki. Gschicht Bis anne 1856 het d Gmai zue Quiberon ghert. Vu 1856 bis 1962 het si Saint-Pierre ghaiße, syterhär drait si dr hitig Name. Verwaltig D Maire vu Saint-Pierre-Quiberon isch d Stéphanie Doyen. Saint-Pierre-Quiberon ghert zum Kommunalverband Auray Quiberon Terre Atlantique. Bevelkerigsentwicklig Dialekt Dr traditionell Dialäkt vu Saint-Pierre-Quiberon ghert zum Bretonisch. Kultur un Böuwärch Chilche Saint-Pierre (17. Jh.) Kapäll Notre-Dame-de-Lotivy (11. Jh.) Fort de Penthièvre (1747) Fort du Rohu (1835) Nécropole mésolithique de Tiviec Dolmen de Roch-en-Aud Menhir de Keridervel Tumulus un Dolmen du Mané Beker Noz Alignement de Kerbournec Cromlech Kerbournec Weblink http://www.saintpierrequiberon.fr Saint-Pierre-Quiberon uf geobreizh.com (Internet-Archive) Fueßnote